Държавен вестник, бр. 87, 2014 г., стр. 9

БРОЙ  87	
Д Ъ Р Ж А В Е Н  В Е С Т Н И К 	
СТР.  9  
(2) Лични данни, разкриващи расов или ет­
нически произход, политически възгле­
ди, религиозни или други убеждения, 
членство в синдикални организации, 
и данни, отнасящи се до здравето или 
до сексуалния живот, не могат да се 
обработват освен ако тези данни са 
абсолютно необходими за целите на 
конкретно разследване, в което участва 
ЦПЮЕ, и само ако предаването на тези 
данни на ЦПЮЕ за такава обработка 
е разрешено от националното законо­
дателство на предоставящата страна. 
Забранено е избирането на определена 
група лица единствено въз основа на 
данните, изброени в първото изречение 
на тази алинея.
Член 24
Ограничения за достъп до определена
част от личните данни
(1) Органът, предоставящ личните данни, 
може да ограничи достъпа на държави­
те членки или оперативните партньори 
до конкретни части от тези данни.
(2) Предаващата държава членка или опе­
ративен партньор или ЦПЮЕ може да 
съгласува с бъдещия получател огра­
ничения за използването на данните 
и за предаването им на трети страни. 
Тези ограничения следва да включват 
мерки за гарантиране спазването на 
принципите, посочени в член 23 от 
тази Конвенция.
Член 25
Срокове за съхраняване и заличаване
на лични данни
(1) Личните данни в информационната 
система на ЦПЮЕ се съхраняват само 
докато е необходимо за изпълнение на 
неговите задачи. Преглед на необходи­
мостта от продължаване на срока на 
съхранението се извършва не по-късно 
от три години след въвеждането на 
личните данни. Прегледът на личните 
данни, съхранявани в информацион­
ната система, и тяхното заличаване 
се извършва от страната, която ги е 
въвела.
(2) По време на прегледа страната, въвеж­
даща данни, съгласно алинея 1 може 
да реши да продължи съхраняването 
на данните до следващия преглед, 
който се извършва след нов 3-годишен 
период, ако това е все още необходимо 
за целите на обработването. Ако не 
се вземе решение за продължаване 
на съхраняването на личните данни, 
тези данни се заличават автоматично 
от ЦПЮЕ. ЦПЮЕ уведомява автома­
тично страните, въвели данните, три 
месеца преди изтичането на сроковете 
за преглед на съхраняването на лич­
ните данни.
Член 26
Последваща обработка 
(1) Предвиденото в тази Конвенция не 
може да забранява на правоприлага­
щите органи или да ги възпрепятства 
да си сътрудничат и обменят данни 
по конкретни случаи и разследвания, 
при условие че това сътрудничество 
и обмен на данни включват мерки за 
гарантиране на съответствие с прин­
ципите, посочени в член 23 от тази 
Конвенция. Същевременно предаване­
то на данни не може да се извършва, 
ако използването им би нарушило 
човешките права или принципите за 
върховенство на закона.
(2) Последваща обработка на лични данни 
за цел, различна от целите, за които 
са били предоставени, е разрешена 
единствено, доколкото:
	
(а) това не е в несъответствие с целите, 
за които данните се обработват от 
ЦПЮЕ; и
	
(б) държавата членка или оперативният 
партньор, въвеждащ данните, пред­
варително е дал съгласие за това; и 
	
(в) обработващият орган носи отго­
ворност за предотвратяване, раз­
следване, разкриване и наказателно 
преследване на престъпления в 
съответствие с целта на ЦПЮЕ.
(3) Предаването на лични данни на трети 
страни или наблюдатели може да се 
извършва само след предварително 
съгласие на страната, въвеждаща 
данните, в съответствие с нейното 
законодателство и в съответствие с 
нейната оценка за съответствието на 
нивото на защита на личните данни 
в получаващата данните трета страна 
или наблюдател. 
Член 27
Служител по защита на данните
(1) Съветът назначава служител по защита 
на данните, който осигурява спазването 
на разпоредбите на тази Конвенция за 
защита на данните в съответствие с 
функциите, възложени му от Съвета. 
При възлагане на такива функции 
Съветът гарантира, че функциите на 
служителя по защита на данните са 
определени така, че не се намесват в 
действията на ЦПЮЕ по конкретни 
случаи. При изпълнението на задачите 
си служителят по защита на данните 
действа независимо.